Kouer weer = meer gebarste geisers
JY LEES NOU Kouer weer = meer gebarste geisers
Met temperature wat daal, is geisers meer geneig om die gees te gee.
Die koue weer is nie al waarvoor jy die winter voorsiening moet maak nie.
Praat van 'n tameletjie! Wie het dan nou lus vir water wat uit 'n gebarste geiser stroom terwyl jy eintlik net knus wil opkrul.
En dis meer geneig om te gebeur wanneer die kleppe of die termostaat op jou geiser foutief is. Dit gebeur omdat daar 'n verhoogde tempo van uitsetting en sametrekking in die tenk is weens die kouer weer.
Die skade wat 'n gebarste geiser kan veroorsaak, kan honderdduisende rande beloop; daarom is dit beter om goed voorberei te wees sodat jy die koste kan beperk of uitskakel
So kan jy koste weens 'n gebarste geiser vermy:
1. Laat 'n gekwalifiseerde loodgieter na jou geiser kyk voor die winter aanbreek.
2. Sluit strukturele skade aan jou huis wat deur 'n gebarste geiser veroorsaak kan word (beskadigde vloere of plafonne), in by jou huiseienaarsversekering.
3. Sluit skade aan eiendom (meubels, toestelle en klere) in by jou inhoudversekering.
4. Gaan jou versekering na om te kyk dat jy nie onderverseker is nie.
5. Installeer 'n geiserkombers om hitteverlies te verminder. Die temperatuur van die water in die tenk sal ook bestendiger wees. En jy bespaar ook op jou elektrisiteitsrekening, want jou geiser hoef nie so hard te werk en soveel krag te gebruik om die temperatuur bestendig te hou nie.
6. Installeer 'n drupbak onder die geiser – die drupbak se uitlaatpyp sal die meeste van die water wegvoer indien jou geiser bars. Dit help om waterskade aan matte, mure en ander huishoudelike items te beperk.
7. As voorsorgmaatreël moet jy elke drie jaar jou geiser laat versien deur 'n gekwalifiseerde loodgieter. Dit behels: